**OPIS ŠTUDIJNÉHO PROGRAMU – OSNOVA**

**Vysoká škola:** *Prešovská univerzita v Prešove*

**Fakulta:** *Filozofická fakulta*

**Sídlo fakulty (adresa):** *ul. 17. novembra č. 1, 080 01 Prešov, Slovenská republika*

Orgán vysokej školy na schvaľovanie študijného programu:

Dátum schválenia študijného programu alebo úpravy študijného programu:

Dátum ostatnej zmeny[[1]](#footnote-1) opisu študijného programu:

Odkaz na výsledky ostatného periodického hodnotenia študijného programu vysokou školou:

Odkaz na hodnotiacu správu k žiadosti o akreditáciu študijného programu podľa § 30 zákona č. 269/2018 Z. z.[[2]](#footnote-2):

1. **Základné údaje o študijnom programe**
2. Názov študijného programu a číslo podľa registra študijných programov.

Učiteľstvo francúzskeho jazyka a literatúry (v kombinácii) 1. stupeň - 183962

1. Stupeň vysokoškolského štúdia a ISCED-F kód stupňa vzdelávania.

1.stupeň, kód 645

1. Miesto/-a uskutočňovania študijného programu.

Filozofická fakulta Prešovskej univerzity v Prešove, Inštitút romanistiky, Ul. 17. novembra 1, 08001 Prešov

1. Názov a číslo študijného odboru, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie, ISCED-F kódy odboru/ odborov[[3]](#footnote-3).

učiteľstvo a pedagogické vedy, kód 0232

1. Typ študijného programu: učiteľský kombinačný študijný program
2. Udeľovaný akademický titul: bakalár („Bc.“)
3. Forma štúdia[[4]](#footnote-4): denná
4. Pri spoločných študijných programoch spolupracujúce vysoké školy a vymedzenie, ktoré študijné povinnosti plní študent na ktorej vysokej škole (§ 54a zákona o vysokých školách): nevzťahuje sa
5. Jazyk alebo jazyky, v ktorých sa študijný program uskutočňuje[[5]](#footnote-5): slovenský, francúzsky
6. Štandardná dĺžka štúdia vyjadrená v akademických rokoch: 3 roky
7. Kapacita študijného programu (plánovaný počet študentov), skutočný počet uchádzačov a počet študentov:

Na všetky učiteľské študijné programy, ktoré ponúka Filozofická fakulta PU, je predpokladaný počet prijatých uchádzačov 120. Študijný program Učiteľstvo francúzskeho jazyka a literatúry (v kombinácii) I. stupeň je akreditovaný študijný program schválený na zasadnutí AK dňa 18. 9. 2019 a v akademickom roku 2021/2022 je otvorený prvý ročník štúdia, v ktorom sú zapísaní štyria študenti.

1. **Profil absolventa a ciele vzdelávania**
2. Vysoká škola popíše ciele vzdelávania študijného programu ako schopnosti študenta v čase ukončenia študijného programu a hlavné výstupy vzdelávania[[6]](#footnote-6).

Vedomosti:

- Má prierezové vedomosti zo súčasného  francúzskeho jazyka a literatúry, a to so zameraním na ich aplikačné využitie.

- Má široké vedomosti a porozumenie v oblasti lingvistických, literárnych a literárnovedných disciplín.

- Uvedomuje si praktický súvis získaných vedomostí vo vzťahu k budúcej profesii.

- Ovláda francúzsky jazyk na úrovni B2-C1 SERR pri sprostredkovaní bežnej komunikácie v hovorenej aj písomnej podobe, osvojil si všeobecnú kulturologickú kompetentnosť, t. j. globálnu znalosť problematiky interkultúrneho komunikačného správania. Zároveň disponuje základnými teoretickými a metodologickými poznatkami z lingvistiky a literárnej vedy. Osvojil si vedomosti z fonetiky a gramatiky francúzštiny (ortoepie a ortografie, morfosyntaxe, lexikálnej morfológie a syntaxe). Oboznámil sa s reáliami, dejinami, kultúrou a literatúrou Francúzska a frankofónnych krajín.

- Absolvent má pohľad do širších súvislostí výchovy a vzdelávania a má osvojenú informačnú gramotnosť.

Zručnosti:

- Vie aktívnym spôsobom získavať informácie súvisiace s doménou francúzskeho jazyka a literatúry, kultúrno-spoločenského kontextu Francúzska a frankofónnych krajín a využíva ich na riešenie praktických úloh v odbore.

- Dokáže riešiť praktické úlohy v odbore a využíva osvojené postupy.

- Dokáže kriticky posúdiť vlastné postupy a zhodnotiť ich primeranosť.

- Je schopný ďalej samostatne rozvíjať a upevňovať svoje jazykové vedomosti a komunikačné zručnosti pri práci s textom v smere francúzština – slovenčina a naopak. Aplikuje najnovšie teoretické poznatky v písomnej a ústnej interkultúrnej komunikácii vo francúzskom jazyku. Dokáže sa adaptovať na problémy, ktoré vznikajú pri pedagogickej činnosti. Je tiež schopný prekladať texty bežnej komunikácie a menej náročné odborné texty z francúzskeho jazyka.

- Svoje odborné zručnosti vie využívať pri plánovaní a realizácii edukačného procesu v škole aj v oblasti záujmových a voľnočasových aktivít. Je schopný orientovať sa v organizačných podmienkach inštitucionálneho vzdelávania, preto dokáže pôsobiť najmä v suportívnych zložkách inštitucionálneho vzdelávania.

- Dokáže absolvovať študentskú mobilitu Erasmus+ a tým sa zorientovať v autentickom študijnom prostredí frankofónnych krajín alebo v inej krajine, kde rovnako plní zadané úlohy za využitia získaných vedomostí.

Kompetentnosti:

- Dokáže riešiť zadané úlohy z odboru, pričom samostatne koordinuje čiastkové činnosti.

- Dokáže pracovať v tíme a uplatňuje etické postoje.

- Absolvent dokáže uplatňovať osvojené vedomosti v procese riešenia zadaných úloh z odboru a samostatne si naplánovať a koordinovať celý pracovný postup. Disponuje praktickou jazykovou kompetentnosťou na vysokej úrovni.

- Samostatne získava nové poznatky z francúzskeho jazyka a literatúry, ktoré si dopĺňa a rozširuje a ďalej ich dokáže adekvátnym spôsobom sprostredkovať cieľovému recipientovi rešpektujúc zásady interkultúrnej komunikácie.

- V inom ako domácom kultúrnom prostredí uplatňuje kultúrnu kompetentnosť a adaptuje sa na kultúrne špecifiká prostredia, v ktorom sa pohybuje.

- Dokáže využívať IKT vo vzdelávaní.

Prenositeľné spôsobilosti:

* Absolvent programu sa okrem učiteľskej profesie môže uplatniť všade tam, kde využije vysoký stupeň ovládania praktického jazyka, a to slovenského aj francúzskeho.
* Absolvent nadobúda prenositeľné spôsobilosti: schopnosť interkultúrnej komunikácie v písomnom a ústnom styku, zručnosti na osi analýza – syntéza – interpretácia výsledkov, schopnosť realizovať zadanú úlohu s vypracovaním harmonogramu parciálnych činností, kreatívne myslenie, kritické myslenie, rešeršno-verifikačná kompetentnosť (vyhľadávanie, vyhodnocovanie a primerané využitie získaných informácií z overených zdrojov), digitálna kompetentnosť.

1. Vysoká škola indikuje povolania, na výkon ktorých je absolvent v čase absolvovania štúdia pripravený a potenciál študijného programu z pohľadu uplatnenia absolventov.

V čase absolvovania študijného programu Učiteľstvo francúzskeho jazyka a literatúry (v kombinácii) I. stupeň je absolvent pripravený vykonávať nasledujúce profesie:

* pedagogický pracovník pre mimoškolské záujmové činnosti detí (francúzsky jazyk)
* školský administratívno-metodický pracovník (spravovanie školskej knižnice, príprava vyučovacích materiálov)
* pracovník v redakčnej praxi
* pracovník štátnej správy (zahraničné oddelenia s potrebou komunikácie vo francúzskom jazyku)
* kultúrny referent
* kultúrno-osvetový pracovník v inštitúciách, ktoré spolupracujú s Francúzskom a frankofónnymi krajinami

Po absolvovaní študijného programu bude mať absolvent potrebné vedomosti, zručnosti a kompetentnosti potrebné na:

* pokračovanie v štúdiu na druhom stupni vysokoškolského vzdelávania
* interkultúrnu komunikáciu
* cudzojazyčnú komunikáciu vo francúzskom jazyku

1. Relevantné externé zainteresované strany, ktoré poskytli vyjadrenie alebo súhlasné stanovisko k súladu získanej kvalifikácie so sektorovo-špecifickými požiadavkami na výkon povolania**[[7]](#footnote-7)**.

Spolutvorcovia:

expert: Mgr. Miriam Nohajová-Frištiková – [nohajova\_fristikova.miriam@gmrske.sk](mailto:nohajova_fristikova.miriam@gmrske.sk) učiteľka francúzskeho jazyka od r. 2003, Gymnázium M. R. Štefánika Košice (gymnázium s francúzsko-slovenskou bilingválnou sekciou)

študent: Veronika Rabadová – [veronika.rabadova@smail.unipo.sk](mailto:veronika.rabadova@smail.unipo.sk) (1. r. bakalárskeho štúdia; vo vyšších ročníkoch t. č. nie sú študenti – akreditovaný študijný program schválený na zasadnutí AK dňa 18. 9. 2019).

Posudzovatelia:

expert: Mgr. Miroslav Mališ – [malis@glstn.sk](mailto:malis@glstn.sk) zástupca riaditeľa (od r. 2014), Gymnázium Ľ. Štúra Trenčín (gymnázium s francúzsko-slovenskou bilingválnou sekciou), učiteľ francúzskeho jazyka od r. 2009.

študent: Alexandra Semjanová – [alexandra.semjanova@smail.unipo.sk](mailto:alexandra.semjanova@smail.unipo.sk) (1. r. bakalárskeho štúdia; vo vyšších ročníkoch t. č. nie sú študenti – akreditovaný študijný program schválený na zasadnutí AK dňa 18. 9. 2019)

1. **Uplatniteľnosť**
2. Hodnotenie uplatniteľnosti absolventov študijného programu.

Absolvent študijného programu Učiteľstvo francúzskeho jazyka a literatúry (v kombinácii) I. stupeň sa môže uplatniť v profesiách, kde je potrebná vysoká praktická znalosť francúzskeho jazyka, francúzskej kultúry, sociokultúrneho kontextu Francúzska a frankofónneho jazykového a kultúrneho areálu a dokáže pritom uplatniť zásady interkultúrnej komunikácie. Absolvent môže pôsobiť ako pracovník organizácií a ustanovizní, kde využije získané prenositeľné spôsobilosti. Medzi oblasti uplatnenia patria najmä školstvo (školský metodický pracovník, správca školskej knižnice) a kultúra (kultúrny referent).

Absolvent je pripravený pokračovať v štúdiu učiteľstva francúzskeho jazyka a literatúry (v kombinácii) na 2. stupni.

1. Prípadne uviesť úspešných absolventov študijného programu.

V súčasnosti neuvádzame úspešných absolventov študijného programu Učiteľstvo francúzskeho jazyka a literatúry (v kombinácii) I. stupeň, ktorý je akreditovaný a schválený na zasadnutí AK dňa 18. 9. 2019 a v ak. r. 2021/2022 sú na program zapísaní zatiaľ len študenti v 1. r. štúdia.

Učiteľský program francúzskeho jazyka a literatúry má však na FF PU dlhodobú tradíciu a absolvovalo ho niekoľko generácií úspešných pedagógov pôsobiacich na všetkých stupňoch škôl, v školských a kultúrnych ustanovizniach, metodických centrách a pod. Mnohí úspešní absolventi spolupracujú s Inštitútom romanistiky aj v súčasnosti (zástupcovia zainteresovaných strán).

1. Hodnotenie kvality študijného programu zamestnávateľmi (spätná väzba).

Hodnotenie študijného programu aktuálne nie je možné uviesť – študijný program ešte nemá absolventov na I. stupni štúdia.

1. **Štruktúra a obsah študijného programu[[8]](#footnote-8)**
2. *Vysoká škola popíše* *pravidlá na utváranie študijných plánov v študijnom programe.*

Univerzita má zriadenú Radu pre vnútorný systém kvality PU. Dokument Smernica na vytváranie, úpravu, schvaľovanie, zrušenie študijných programov a podávanie žiadostí o udelenie akreditácie študijných programov a odborov habilitačného konania a inauguračného konania na Prešovskej univerzite v Prešove stanovuje, že najvyšším vnútorným orgánom PU je Rada pre vnútorný systém kvality PU (Rada pre VSK). Všetky pravidlá na utváranie študijných plánov sú detailne popísané vo Vnútornej hodnotiacej správe.

Študijný program Učiteľstvo francúzskeho jazyka a literatúry (v kombinácii) I. stupeň sa riadi uvedeným dokumentom, ktorý o. i. uvádza:

Čl. 5 „osoba zabezpečujúca profilový študijný predmet“ Smernice vymedzuje tiež kvalifikačné požiadavky a činnosti osoby zabezpečujúcej profilový predmet. Pokiaľ ide o kvalifikačné požiadavky, má to byť učiteľ vo funkcii profesora alebo docenta podľa kvalifikačných požiadaviek čl. 6 ods. 2 a 3 akreditačných štandardov SAAVŠ – Štandardy pre ŠP. Medzi hlavné činnosti osoby zabezpečujúcej profilový študijný predmet patrí: a) dohliada na kvalitu zabezpečovania profilového študijného predmetu, b) zodpovedá za aktuálnosť informačného listu profilového študijného predmetu, c) sleduje aktuálne trendy, ktoré súvisia s obsahom daného profilového študijného predmetu a zabezpečuje návrh inovácií obsahu v súlade s postupmi pre úpravu ŠP, d) koordinuje činnosť učiteľov podieľajúcich sa na uskutočňovaní profilového študijného predmetu v prípade, ak je potrebné na jeho zabezpečovanie viacero učiteľov.

Na Inštitúte romanistiky FF PU je študijný program vytváraný v súčinnosti osôb zabezpečujúcich profilový študijný predmet. Osoba zodpovedná za uskutočňovanie, rozvoj a zabezpečenie kvality ŠP doc. Mgr. et Mgr. Adriána Koželová, PhD. pôsobí vo funkcii profesorky. Uvedená osoba nesie hlavnú zodpovednosť za uskutočňovanie, rozvoj a zabezpečenie kvality v študijnom programe. Osoby zabezpečujúce profilový študijný predmet sú: doc. Mgr. Ján Drengubiak, PhD. a doc. PhDr. Eva Švarbová, PhD. – obaja pôsobia vo funkcii docentov.

Pri vytváraní študijného plánu sú zohľadnené všetky požiadavky a návrhy zo strany zamestnávateľov a študentov.

1. *Vysoká škola zostaví odporúčané študijné plány pre jednotlivé cesty v štúdiu**[[9]](#footnote-9).*

Kompletné znenie študijného programu so všetkými požadovanými informáciami a informačnými listami predmetov je uvedené v prílohách. Študijný plán obsahuje presné vymedzenie povinných (profilových) predmetov a povinne voliteľných predmetov pri každom bloku spolu s inštrukciou ich výberu a kreditovou dotáciou tak, aby si študent mohol zvoliť optimálnu cestu štúdia.

1. *V študijnom pláne spravidla uvedie:*

* *jednotlivé časti študijného programu (moduly, predmety a iné relevantné školské a mimoškolské činnosti za predpokladu, že prispievajú k dosahovaniu želaných výstupov vzdelávania a prinášajú kredity) v štruktúre povinné, povinne voliteľné a výberové predmety:*

Program Učiteľstvo francúzskeho jazyka a literatúry (v kombinácii) I. stupeň je zostavený tak, aby študent dosiahol potrebnú kreditovú dotáciu v súlade s požadovanou skladbou predmetov. Študijný plán obsahuje presné vymedzenie povinných (profilových) predmetov a povinne voliteľných predmetov a poskytuje priestor aj na absolvovanie voliteľných predmetov.

Profilové predmety „Morfosyntax 1 – profilový predmet“, „Úvod do kultúry, histórie a reálií – profilový predmet“ a „Úvod do interpretácie literárnych textov – profilový predmet“, spolu s predmetom Praktický jazyk 1 tvoria blok povinných predmetov v 1. semestri štúdia. Tento úvodný blok pokrýva všetky nosné disciplíny študijného programu, a to lingvistický teoretický základ a jeho uplatnenie v praktickom ovládaní jazyka a kultúrno-historický kontext Francúzska a frankofónnych krajín spolu s ich literárnym poznaním. Tieto disciplíny pokračujú v 2.-6. semestri v pokračujúcich alebo nadstavbových disciplínach v zložení, ktorý pokrýva vyššie menované zložky – oblasť lingvistiky, literatúry a kultúry. Jazykové disciplíny zahŕňajú okrem morfosyntaxe, ktorá pokračuje v 2. a 3. semestri aj ortografiu a ortoepiu, syntax a lexikálnu morfológiu. Získané vedomosti študenti overujú štúdiom predmetu Praktický jazyk 1, 3 a 4. Literatúra, kultúra a dejiny sú zahrnuté v obsahovej náplni predmetov Francúzska literatúra a kultúra 1 – 3 a Panoráma francúzskej literatúry, kultúry a dejín 20. stor. Blok povinných predmetov uzatvára Seminár k bakalárskej práci 1 – 2.

Blok povinne voliteľných predmetov tvoria tri nosné disciplíny, vďaka ktorým si študent programu Učiteľstvo francúzskeho jazyka a literatúry (v kombinácii) I. stupeň môže rozširovať zručnosti a kompetentnosti v predmete Praktický jazyk 2, 5. Tiež môže vybudovať zručnosti a kompetentnosti v oblasti prekladu a tlmočenia. Študent si môže zvoliť predmet Odborný jazyk 1 – 3, ktorý v súčinnosti s predmetom Preklad 1 – 4 predstavuje kvalitnú bázu pre získanie kompetentnosti pre preklad jednoduchších odborných textov z a do francúzskeho jazyka. Tlmočnícku kompetentnosť získava študent prostredníctvom predmetu Tlmočenie 1 – 2, pričom ide o konzekutívne tlmočenie v nízkej až strednej konzekutíve. Blok povinne voliteľných predmetov umožňuje študentovi získať vedomosti, zručnosti a kompetencie, ktoré významným spôsobom rozširujú jeho uplatniteľnosť na pracovnom trhu a zároveň ide o implementáciu požiadaviek, zo strany študentov. Spomedzi voliteľných predmetov si študent môže zvoliť špeciálny predmet, a to Študentskú vedeckú konferenciu, v ktorej zúročí všetky doposiaľ získané vedomosti. V prípade úspešne zvládnutej témy a jej prezentácie postupuje študent na celofakultné kolo tohto podujatia. Vybrané príspevky študentov sú publikované v zborníku. Táto vedecky orientovaná disciplína, ktorá je súčasťou študijného programu Učiteľstvo francúzskeho jazyka a literatúry (v kombinácii) I. stupeň môže študenta motivovať na pokračovanie v II. a III. stupni štúdia.

Kreditová štruktúra študijného programu ponecháva priestor pre celofakultné výberové predmety.

* *v študijnom programe vyznačí* ***profilové predmety*** *príslušnej cesty v štúdiu (špecializácie),*

Profilové predmety „Morfosyntax 1 – profilový predmet“, „Úvod do kultúry, histórie a reálií – profilový predmet“ a „Úvod do interpretácie literárnych textov – profilový predmet“ sú povinnými predmetmi v 1. semestri štúdia.

* *pre každú vzdelávaciu časť/ predmet definuje výstupy vzdelávania a súvisiace kritériá a pravidlá ich hodnotenia tak, aby boli naplnené všetky vzdelávacie ciele študijného programu (môžu byť uvedené len v Informačných listoch predmetov v časti Výsledky vzdelávania a v časti Podmienky absolvovania predmetu),*

Výstupy vzdelávania (vedomosti, zručnosti a kompetencie) a kritériá hodnotenia sú uvedené v [informačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *prerekvizity, korekvizity a odporúčania pri tvorbe študijného plánu,*

Prerekvizity a korekvizity sú uvedené v [informačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *pre každú vzdelávaciu časť študijného plánu/predmet stanoví používané vzdelávacie činnosti (prednáška, seminár, cvičenie, záverečná práca, projektová práca, laboratórne práce, stáž, exkurzia, terénne praktikum, odborná prax, štátna skúška a ďalšie, prípadne ich kombinácie) vhodné na dosahovanie výstupov vzdelávania,*

Používané vzdelávacie činnosti sú uvedené v [informačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *metódy, akými sa vzdelávacia činnosť uskutočňuje – prezenčná, dištančná, kombinovaná (v súlade s Informačnými listami predmetov),*

Metódy vzdelávacej činnosti sú uvedené v i[nformačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *osnovu/ sylaby predmetu[[10]](#footnote-10),*

Osnova každého predmetu je uvedená v i[nformačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/). Sylaby predmetov poskytuje každý vyučujúci študentom zapísaným na predmet na začiatku každého semestra.

* *pracovné zaťaženie študenta („rozsah“ pre jednotlivé predmety a vzdelávacie činnosti samostatne)[[11]](#footnote-11),*

Pracovné zaťaženie študenta je uvedené v [informačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *kredity pridelené každej časti na základe dosahovaných výstupov vzdelávania a súvisiaceho pracovného zaťaženia,*

Kredity pridelené každej časti na základe dosahovaných výstupov vzdelávania a súvisiaceho pracovného zaťaženia sú uvedené v [informačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *osobu zabezpečujúcu predmet (alebo partnerskú organizáciu a osobu[[12]](#footnote-12)) s uvedením kontaktu,*

Osoby zabezpečujúce jednotlivé predmety sú uvedené v [informačných listoch k predmetom](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/).

* *učiteľov predmetu (alebo podieľajúce sa partnerské organizácie a osoby) (môžu byť uvedené aj v IL predmetov),*
* Učitelia jednotlivých predmetov sú uvedení v informačných listoch k predmetom:

Koželová, Adriána, doc. Mgr. et Mgr., PhD. (pôsobí vo funkcii profesorky)

<https://www.portalvs.sk/regzam/detail/6704>

Drengubiak, Ján, doc. Mgr., PhD. (pôsobí vo funkcii docenta)

<https://www.portalvs.sk/regzam/detail/6360>

Švarbová, Eva, doc. PhDr., PhD. (pôsobí vo funkcii docentky)

<https://www.portalvs.sk/regzam/detail/10376>

Živčák, Ján, Mgr. PhD. (odborný asistent)

<https://www.portalvs.sk/regzam/detail/30332>

Estelle Chloé Kosnansky, Mgr. francúzska lektorka

<https://www.portalvs.sk/regzam/detail/33017>

* *miesto uskutočňovania predmetu (ak sa študijný programu uskutočňuje na viacerých pracoviskách).*

Všetky predmety sa uskutočňujú v priestoroch Filozofickej fakulty Prešovskej univerzity v Prešove, na Filozofickej fakulte, Ul. 17. novembra 1, 08001 Prešov.

1. *Vysoká škola uvedie počet kreditov, ktorého dosiahnutie je podmienkou riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia.*

Študent za svoje štúdium získa 55 kreditov za povinné predmety, čo je 76,39% z kreditov alokovaných na aprobáciu a  30,56 % zo 180 kreditov, ktoré sú potrebné na úspešné ukončenie štúdia.

Odporúčaný študijný program ponúka možnosť zapísať si povinne voliteľné predmety za 40 kreditov.

Z povinne voliteľných predmetov si študent vyberá podľa vlastného uváženia tak, aby štruktúra zvolených povinne voliteľných predmetov bola vyvážená a rovnomerne obsahovala predmety z oboch aprobácií a spoločného základu.

Celkový počet kreditov potrebných na riadne ukončenie bakalárskeho stupňa štúdia je 180 pri štandardnej dĺžke štúdia v trvaní 3 rokov. Do tohto počtu sa započítavajú aj kredity za úspešnú obhajobu bakalárskej záverečnej práce. Za štandardné pracovné zaťaženie študenta počas akademického roka v bakalárskom stupni sa považuje vykonanie činností, ktoré zodpovedajú 60 kreditom.

Podmienky, ktoré musí študent splniť v priebehu štúdia študijného programu a na jeho riadne skončenie sú detailne popísané v [informačných listoch](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/) k predmetom. Podmienky štátnych skúšok, pravidlá na opakovanie štúdia a pravidlá na jeho predĺženie a prerušenie stanovuje [Študijný poriadok Prešovskej univerzity v Prešove](https://www.unipo.sk/public/media/14733/stud_por2018.pdf.pdf).

1. *Vysoká škola pre jednotlivé študijné plány uvedie podmienky absolvovania jednotlivých častí študijného programu a postup študenta v študijnom programe v štruktúre:*

* ***počet kreditov za povinné predmety potrebných na riadne skončenie štúdia/ ukončenie časti štúdia: 55***

***počet kreditov za povinne voliteľné predmety potrebných na riadne skončenie štúdia/ ukončenie časti štúdia:*** *Z povinne voliteľných predmetov si študent vyberá podľa vlastného uváženia tak, aby štruktúra zvolených povinne voliteľných predmetov bola vyvážená a rovnomerne obsahovala predmety z oboch aprobácií a spoločného základu.*

* ***Odporúčaný študijný program ponúka možnosť zapísať si povinne voliteľné predmety za 40 kreditov.***
* ***počet kreditov za výberové predmety potrebných na riadne skončenie štúdia/ ukončenie časti štúdia:*** *V zmysle Študijného poriadku PU (čl. 13) si študent si zapisuje výberové predmety tak, aby súčet ich kreditovej dotácie tvoril maximálne 5 % z celkového počtu kreditov (v druhom stupni štúdia max. 4 kredity), ktorých dosiahnutie je podmienkou riadneho skončenia štúdia. Výberové predmety absolvované, resp. uznané nad počet 5% sa do počtu kreditov potrebných pre riadne skončenie štúdia nezarátajú. Všetky absolvované predmety sa uvádzajú v dodatku k diplomu.*
* *počet kreditov potrebných na skončenie štúdia/ukončenie časti štúdia za spoločný základ a za príslušnú aprobáciu, ak ide o učiteľský kombinačný študijný program, alebo prekladateľský kombinačný študijný program: 108*
* *počet kreditov za záverečnú prácu a obhajobu záverečnej práce potrebných na riadne skončenie štúdia: 10/180*
* *počet kreditov za odbornú prax potrebných na riadne skončenie štúdia/ukončenie časti štúdia: na Bc. stupni sa na Inštitúte romanistiky prax nerealizuje.*
* *počet kreditov potrebných na riadne skončenie štúdia/ ukončenie časti štúdia za projektovú prácu s uvedením príslušných predmetov v inžinierskych študijných programoch: Nejedná sa o inžiniersky študijný program.*
* *počet kreditov potrebných na riadne skončenie štúdia/ ukončenie časti štúdia za umelecké výkony okrem záverečnej práce v umeleckých študijných programoch: Nejedná sa o umelecký študijný program.*

1. *Vysoká škola popíše pravidlá pre overovanie výstupov vzdelávania a hodnotenie študentov a možnosti opravných postupov voči tomuto hodnoteniu.*

Pravidlá pre overovanie výstupov vzdelávania a hodnotenie študentov sú dostupné v Študijnom poriadku Prešovskej univerzity v Prešove, Čl. 16 „Kontrola štúdia a hodnotenie študijných výsledkov“, str. 11-14:

<https://www.unipo.sk/public/media/14733/stud_por2018.pdf.pdf>

Ak študent o to požiada, môže prodekan/prorektor pre vzdelávanie povoliť v odôvodnených prípadoch vykonať skúšku v opravnom termíne pred komisiou, ktorú menuje dekan/rektor. O komisionálnu skúšku je možné požiadať na študijnom oddelení fakulty najneskôr do piatich pracovných dní po uskutočnení riadneho termínu alebo prvého opravného termínu skúšky (Študijný poriadok PU, čl. 16, bod 21).

Ďalšie možnosti opravných postupov voči hodnoteniu je možné realizovať na základe Zákona o sťažnostiach 9/2010 Z. z., ktorý upravuje postup pri podávaní, vybavovaní a kontrole vybavovania sťažností fyzických osôb alebo právnických osôb.

Podávanie podnetov a poukázanie na konkrétne nedostatky môžu študenti realizovať prostredníctvom svojich zástupcov v Akademickom senáte FF PU.

Študenti sú oboznámení s overovaním výstupov vzdelávania a s ich hodnotením prostredníctvom informačných listov k predmetom, kde sú zverejnené všetky podmienky absolvovania predmetu, overovanie vzdelávacích výstupov, spôsob ukončenia predmetu a hodnotenie. Študenti sú oboznámení aj o možnostiach opravných postupov a je im známe, akým spôsobom postupovať.

1. *Podmienky uznávania štúdia, alebo časti štúdia.*

***Uznávanie predmetov a kreditov stanovuje*** Študijný poriadok PU, čl. 20.

1. Študent môže požiadať o uznanie predmetov a kreditov absolvovaných v inom alebo identickom študijnom programe najneskôr do siedmich dní po zápise v príslušnom akademickom roku.

2. Študent môže požiadať len o uznanie toho predmetu, ktorý už úspešne absolvoval v predchádzajúcich akademických rokoch a získal zaň príslušný počet kreditov, a v prípade, ak od jeho absolvovania neuplynulo viac ako päť rokov.

3. Žiadosť o uznanie predmetu a priznanie kreditov za príslušný predmet predkladá študent na študijnom oddelení kmeňovej fakulty alebo univerzity.

4. K žiadosti o uznanie predmetu a priznanie kreditov za príslušný predmet je študent povinný priložiť doklad o vykonaní skúšky (výpis) a informačný list, príp. sylaby príslušného predmetu.

5. Rozhodnutiu dekana/rektora predchádza posúdenie informačného listu garantom študijného programu. Pri univerzitných študijných programoch posúdenie uznávaných predmetov zabezpečuje garant príslušného univerzitného študijného programu.

6. Uznať možno len predmet, pri ktorom je minimálna obsahová zhoda 60 % s predmetom z aktuálneho študijného programu. Uznanie predmetu, ktorý bol už raz absolvovaný v predchádzajúcom štúdiu, je v kompetencii garanta študijného programu.

7. Uznať predmet vykonaný v inom študijnom programe a uznať zaň príslušný počet kreditov možno pri splnení podmienok uvedených v predchádzajúcich bodoch vtedy, ak študent v časti akademického roka, v ktorej žiada o uznanie predmetu a kreditov, študuje iba v jednom študijnom programe. Neuznávajú sa predmety zo súbežného štúdia.

8. Uznať predmet a priznať kredity za predmet, ktorý študent absolvoval v predchádzajúcom období štúdiom v študijnom programe, ktorý riadne skončil, t.j. bol mu priznaný príslušný akademický titul, nie je možné.

9. Počet kreditov možno uznať v rozsahu počtu kreditov stanovených aktuálnym študijným programom. Uvedené pravidlo uznávania počtu kreditov platí pre všetky predmety *(povinné, povinne voliteľné a výberové).*

10. Uznanie predmetov štátnej skúšky nie je možné.

1. *Vysoká škola uvedie témy záverečných prác študijného programu (alebo odkaz na zoznam).*

Ide o akreditovaný študijný program schválený na zasadnutí AK dňa 18. 9. 2019, záverečné práce sa zatiaľ preto nerealizovali. V akademickom roku 2021/2022 je otvorený 1. r. štúdia.

1. *Vysoká škola popíše alebo sa odkáže na:*

* *pravidlá pri zadávaní, spracovaní, oponovaní, obhajobe a hodnotení záverečných prác v študijnom programe,*

Pravidlá pri zadávaní, spracovaní, oponovaní, obhajobe a hodnotení záverečných prác v študijnom programe stanovuje Študijný poriadok Prešovskej univerzity v Prešove v čl. 23 Bakalárska práca, diplomová práca a štátne skúšky.

Študenti sú pravidelne informovaní o dôležitých pokynoch a termínoch ohľadne záverečných prác prostredníctvom mailovej komunikácie so študijným oddelením, s prodekanom pre vzdelávanie a s tútorkou. Po zvolení témy komunikujú so školiteľom záverečnej práce a plnia povinnosti uvedené v informačnom liste predmetov Seminár k bakalárskej práci 1 – 2 a rovnako v informačnom liste predmetu Obhajoba bakalárskej práce. Normatívy k záverečným prácam zverejňuje univerzitná knižnica PU v Prešove a sú prístupné v Smernici o náležitostiach záverečných prác, ich bibliografickej registrácii, kontrole originality, uchovávaní a sprístupňovaní.

* *možnosti a postupy účasti na mobilitách študentov,*

Študent fakulty má právo absolvovať časť štúdia na inej vysokej škole v Slovenskej republike alebo v zahraničí. Súhlas na štúdium a na čas jeho trvania udeľuje podľa typu mobility dekan/rektor, príp. prorektor pre vonkajšie vzťahy a je záležitosťou trojstrannej zmluvy medzi študentom, vysielajúcou fakultou a prijímajúcou fakultou. Fakulta po návrate študentovi uzná časť štúdia v súlade so zmluvou, s európskym štandardom a Európskym systémom transferu kreditov. Ak študent absolvoval časť štúdia na vysokej škole, ktorá nemá implementovaný kompatibilný kreditový systém, uznanie kreditov posúdi garant študijného programu a kredity prizná fakultný ECTS koordinátor. Študent je povinný podpísať s gestorským pracoviskom a príslušným prodekanom Dohodu o prenose kreditov pred odchodom na mobilitu na vysielajúcej fakulte (čl. 15 Študijného poriadku PU v Prešove).

Na Prešovskej univerzite v Prešove je garantované plné uznanie výsledkov vzdelávania získaných v prijímajúcej inštitúcii v súlade s Learning Agreement, ktorý študent odovzdáva pred odchodom na mobilitu. Čl. 20 Študijného poriadku PU v Prešove stanovuje pravidlá a postupy uznávania predmetov a kreditov:

1) Študent môže požiadať o uznanie predmetov a kreditov absolvovaných v inom alebo identickom študijnom programe najneskôr do siedmich dní po zápise v príslušnom akademickom roku.

2) Študent môže požiadať len o uznanie toho predmetu, ktorý už úspešne absolvoval v predchádzajúcich akademických rokoch a získal zaň príslušný počet kreditov, a v prípade, ak od jeho absolvovania neuplynulo viac ako päť rokov.

3) Žiadosť o uznanie predmetu a priznanie kreditov za príslušný predmet predkladá študent na študijnom oddelení kmeňovej fakulty alebo univerzity.

4) K žiadosti o uznanie predmetu a priznanie kreditov za príslušný predmet je študent povinný priložiť doklad o vykonaní skúšky (výpis) a informačný list, príp. sylaby príslušného predmetu.

5) Rozhodnutiu dekana/rektora predchádza posúdenie informačného listu garantom študijného programu. Pri univerzitných študijných programoch posúdenie uznávaných predmetov zabezpečuje garant príslušného univerzitného študijného programu.

6) Uznať možno len predmet, pri ktorom je minimálna obsahová zhoda 60 % s predmetom z aktuálneho študijného programu. Uznanie predmetu, ktorý bol už raz absolvovaný v predchádzajúcom štúdiu, je v kompetencii garanta študijného programu.

7) Uznať predmet vykonaný v inom študijnom programe a uznať zaň príslušný počet kreditov možno pri splnení podmienok uvedených v predchádzajúcich bodoch vtedy, ak študent v časti akademického roka, v ktorej žiada o uznanie predmetu a kreditov, študuje iba v jednom študijnom programe. Neuznávajú sa predmety zo súbežného štúdia.

8) Uznať predmet a priznať kredity za predmet, ktorý študent absolvoval v predchádzajúcom období štúdiom v študijnom programe, ktorý riadne skončil, t. j. bol mu priznaný príslušný akademický titul, nie je možné.

9) Počet kreditov možno uznať v rozsahu počtu kreditov stanovených aktuálnym študijným programom. Uvedené pravidlo uznávania počtu kreditov platí pre všetky predmety (povinné, povinne voliteľné a výberové).

10) Uznanie predmetov štátnej skúšky nie je možné.

Realizácia študijných mobilít a stáží je obsahom dvoch opatrení rektora, ktoré reagujú na hlavné myšlienky Bolonského procesu, vytvoriť medzinárodne uznávaný európsky spoločný vysokoškolský vzdelávací priestor na základe spoločne akceptovaných štandardov a noriem kvality vzdelávania. PU pri koncipovaní kvality vzdelávania aplikuje prístupy deklarované v súčasných koncepciách určovania a hodnotenia výsledkov vzdelávania. Opatrenie rektora je spracované v súlade s § 87a zákona o vysokých školách. V Opatrení rektora 8/2014 Postup realizácie odchádzajúcich študentských mobilít v rámci programu Erasmus+ (kapitola 5.2) sa v sekcii uznanie výsledkov v zahraničí uvádzajú pravidlá uznávania výsledkov v zahraničí:

a) Po návrate študent bezodkladne kontaktuje fakultného ECTS koordinátora a odovzdá mu kópiu Zmluvy o štúdiu a Výpis o absolvovaní predmetov a výsledkoch (Transcript of Records).

b) Na základe Zmluvy o štúdiu a Výpisu výsledkov zo zahraničia (Transcript of Records) zabezpečí ECTS koordinátor zaznamenanie výsledkov do systému MAIS.

c) Študentovi, ktorý odovzdal dokumentáciu na Útvar vonkajších vzťahov rektorátu Prešovskej univerzity v Prešove (ÚVV RPU) vystaví ÚVV RPU Certifikát o účasti na mobilite.

d) ÚVV RPU nahlási poverenej osobe na fakultu informácie o presnom termíne mobility študenta.

e) Poverený pracovník na fakulta zaznamená informáciu o ukončení mobility v MAIS.

Opatrením rektora 9/2014 Postup realizácie odchádzajúcich študentských stáží v rámci programu Erasmus+ (kapitola 5.2) sú pravidlá uznávania výsledkov v zahraničí vymedzené nasledovne:

a) Po návrate študent bezodkladne kontaktuje fakultného ECTS koordinátora a odovzdá mu kópiu dokumentu Europass – Mobility a kópiu Zmluvy o stáži.

b) Na základe Europass – Mobility zabezpečí fakultný ECTS koordinátor zaznamenanie absolvovania stáže do systému MAIS.

c) Študent odovzdá potrebné dokumenty na ÚVV RPU a vyplní dotazník v Mobility Tool.

d) ÚVV RPU vystaví Certifikát o absolvovaní stáže a odošle ho na príslušnú fakultu, ktorá ho archivuje v zložke študenta.

e) ÚVV RPU informuje poverených zamestnancov fakulty o presnom termíne stáže, ktorí túto informáciu zaevidujú v MAIS.

ÚVV RPU po skontrolovaní splnenia podmienok zabezpečí odoslanie 2. splátky grantu na účet študenta.

Inštitút romanistiky FF PU ponúka študentom možnosť absolvovať mobilitu na partnerských univerzitách:

Erasmus+ dohody:

Česká republika: Jihočeská univerzita České Budějovice, Univerzita Karlova v Prahe, Ostravská univerzita Ostrava, Masarykova univerzita Brno

Francúzsko: Université Paris 13, Université Blaise Pascal Clermont Ferrand, Université Paris-est Marne-la-Vallée, Université Bretagne Sud – Lorient, Université d´Artois - Arras Université Paris 8 Vincennes - Saint-Denis, INALCO Paríž a Université P. Valéry v Montpelieri.

Maďarsko: Pázmany Péter Catholic University, University of Pécs

Turecko: Ankara University

Erasmus koordinátor Inštitútu romanistiky je Mgr. Ján Živčák, PhD.

* *pravidlá dodržiavania akademickej etiky a vyvodzovania dôsledkov,*

Etický kódex Prešovskej univerzity v Prešove: Vedecká integrita a etika stanovuje základné etické zásady a požiadavky na správanie členov akademickej obce a ostatných zamestnancov univerzity týkajúce sa ich akademických a odborných aktivít, predovšetkým realizovanej vzdelávacej, vedecko-výskumnej, vývojovej, umeleckej a ďalšej tvorivej činnosti, ako aj riadiacich a podporných činností. Dôsledky porušenia Etického kódexu rieši Etická komisia na úrovni univerzity, resp. fakulty. Porušenie etických zásad, ktoré sú disciplinárnym priestupkom, rieši Disciplinárna komisia univerzity, resp. fakulty. Študijný poriadok PU (čl. 43) uvádza, že plagiátorstvo sa považuje za priestupok a je predmetom disciplinárneho konania. Používanie nepovolených podkladov a pomôcok, získavanie informácií od iných osôb, poskytovanie informácií iným skúšaným a podvádzanie sú dôvodmi na vylúčenie z hodnotenia predmetu skúškou alebo priebežným hodnotením (čl. 16 bod 10 Študijného poriadku Prešovskej univerzity v Prešove).

* *postupy aplikovateľné pre študentov so špeciálnymi potrebami,*

V prípade študentov so špecifickými potrebami postupujú vyučujúci v súlade s odporúčaniami Metodického sprievodcu pre študentov so špecifickými potrebami, ako aj konkrétnymi odporúčaniami fakultného koordinátora pre prácu so študentmi so špecifickými potrebami. Študenti sú o možnosti požiadať o štatút študenta so špecifickými potrebami informovaní pri úvode do štúdia, ako aj prostredníctvom webovej stránky univerzity a fakulty. Univerzitný dokument Metodický sprievodca pre študentov so špecifickými potrebami v čl. 7 Práva a zodpovednosť študenta so špecifickými potrebami špecifikuje práva študenta so špecifickými potrebami, medzi ktoré patria napr. právo na: a) využívanie špecifických vzdelávacích prostriedkov, b) individuálne vzdelávacie prístupy, c) osobitné podmienky na vykonávanie študijných povinností bez znižovania požiadaviek na študijný výkon, d) individuálny prístup vysokoškolských pedagógov.

FF PU v Prešove prihliada na špecifické potreby študentov aj tým spôsobom, že v preukázateľných prípadoch môže vyučujúci predmetu najneskôr do 2 týždňov od začatia výučby v príslušnom semestri uzavrieť so študentom dohodu o náhradnom plnení povinností. V dohode sa stanovuje rozsah plnenia študijných povinností a možno ju uzavrieť, ak ide o: a) dlhodobo chorého, resp. hospitalizovaného (na základe potvrdenia ošetrujúceho lekára), b) študenta fakultou vyslaného na čas štúdia na inú fakultu alebo vysokú školu na Slovensku alebo v zahraničí, c) aktívneho (profesionálneho) športovca, d) študenta nachádzajúceho sa vo veľmi nepriaznivej rodinnej alebo sociálnej situácii, e) študenta študujúceho na dvoch vysokých školách, f) študenta z inej fakulty alebo inej vysokej školy, ktorému nebol predmet uznaný, ale na základe rozhodnutia vyučujúceho môže predmet absolvovať čiastočne, h) z dôvodov hodných osobitného zreteľa.

Podporu pre študentov so špecifickými potrebami na Prešovskej univerzite koordinuje Centrum pre podporu študentov PU v Prešove a na jednotlivých fakultách pôsobia fakultní koordinátori. Pre FF PU je to doc. Mgr. Antónia Sabolová Fabianová, PhD.

* *postupy podávania podnetov a odvolaní zo strany študenta.*

Prodekan/prorektor pre vzdelávanie môže na žiadosť študenta povoliť v odôvodnených prípadoch vykonať skúšku v opravnom termíne pred komisiou, ktorú menuje dekan/rektor. O komisionálnu skúšku je možné požiadať na študijnom oddelení fakulty najneskôr do piatich pracovných dní po uskutočnení riadneho termínu alebo prvého opravného termínu skúšky (Študijný poriadok PU, čl. 16, bod 21).

Ďalšie možnosti opravných postupov voči hodnoteniu je možné realizovať na základe Zákona o sťažnostiach 9/2010 Z. z., ktorý upravuje postup pri podávaní, vybavovaní a kontrole vybavovania sťažností fyzických osôb alebo právnických osôb.

Podávanie podnetov a poukázanie na konkrétne nedostatky môžu študenti realizovať prostredníctvom svojich zástupcov v Akademickom senáte FF PU.

Študenti Inštitútu romanistiky FF PU získavajú informácie k podávaniu podnetov v úvode štúdia a sú oboznámení s procesným postupom stanoveným pri podávaní podnetu.

1. **Informačné listy predmetov študijného programu**

*V štruktúre podľa vyhlášky č. 614/2002 Z. z.*

Kompletné informačné listy sú súčasťou prílohy.

1. **Aktuálny harmonogram akademického roka a aktuálny rozvrh** (alebo hypertextový odkaz).

Harmonogram dostupný [TU](https://www.unipo.sk/public/media/25051/Harmonogram_AR_21_22-1.pdf).

Rozvrhy dostupné [TU](https://student.unipo.sk/maisportal/rozvrhy.mais).

1. **Personálne zabezpečenie študijného programu**
2. Osoba zodpovedná za uskutočňovanie, rozvoj a kvalitu študijného programu (s uvedením funkcie a kontaktu).

doc. Mgr. et Mgr. Adriána Koželová, PhD. (pôsobí na funkčnom mieste profesorky) kontakt: [adriana.kozelova@unipo.sk](mailto:adriana.kozelova@unipo.sk)

1. Zoznam osôb zabezpečujúcich profilové predmety študijného programu s priradením k predmetu s prepojením na centrálny Register zamestnancov vysokých škôl, s kontaktom (môžu byť uvedení aj v študijnom pláne).

Koželová, Adriána, doc. Mgr. et Mgr., PhD. (pôsobí vo funkcii profesorky) [adriana.kozelova@unipo.sk](mailto:adriana.kozelova@unipo.sk)

<https://www.portalvs.sk/regzam/detail/6704>

profilový predmet: Úvod do kultúry, histórie a reálií – profilový predmet

Drengubiak, Ján, doc. Mgr., PhD. (pôsobí vo funkcii docenta) [jan.drengubiak@unipo.sk](mailto:jan.drengubiak@unipo.sk)

<https://www.portalvs.sk/regzam/detail/6360>

profilový predmet: Úvod do interpretácie literárnych textov – profilový predmet

Švarbová, Eva, doc. PhDr., PhD. (pôsobí vo funkcii docentky) [eva.svarbova@unipo.sk](mailto:eva.svarbova@unipo.sk)

<https://www.portalvs.sk/regzam/detail/10376>

profilový predmet: Morfosyntax 1 – profilový predmet

1. Odkaz na vedecko/umelecko-pedagogické charakteristiky osôb zabezpečujúcich profilové predmety študijného programu.

VUPCH učiteľov zabezpečujúcich profilové predmety sú súčasťou príloh a ostatných učiteľov zabezpečujúcich povinné predmety sú dostupné na webovej stránke Inštitútu romanistiky Filozofickej fakulty PU v Prešove [TU.](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/)

1. Zoznam učiteľov študijného programu s priradením k predmetu a prepojením na centrálny register zamestnancov vysokých škôl, s uvedením kontaktov (môže byť súčasťou študijného plánu).

Koželová, Adriána, doc. Mgr. et Mgr., PhD. [adriana.kozelova@unipo.sk](mailto:adriana.kozelova@unipo.sk)

<https://www.portalvs.sk/regzam/detail/6704>

profilový predmet: Úvod do kultúry, histórie a reálií – profilový predmet

ďalšie predmety: Lexikálna morfológia, Preklad 1 – 4, Tlmočenie 1 – 2, Študentská vedecká konferencia

Drengubiak, Ján, doc. Mgr., PhD. [jan.drengubiak@unipo.sk](mailto:jan.drengubiak@unipo.sk)

<https://www.portalvs.sk/regzam/detail/6360>

profilový predmet: Úvod do interpretácie literárnych textov – profilový predmet

ďalšie predmety: Francúzska literatúra a kultúra 1 (Stredovek – 16. stor.), Ortografia a ortoepia franc. jazyka, Francúzska literatúra a kultúra 2 (17.-18. stor.), Lexikálna morfológia, Francúzska literatúra a kultúra 3 (19. stor.), Panoráma francúzskej literatúry, kultúry a dejín 20. stor., Odborný jazyk 1 – 3

Švarbová, Eva, doc. PhDr., PhD. [eva.svarbova@unipo.sk](mailto:eva.svarbova@unipo.sk)

<https://www.portalvs.sk/regzam/detail/10376>

profilový predmet: Morfosyntax 1 – profilový predmet

ďalšie predmety: Morfosyntax 2 – 3, Syntax 1 – 2

Živčák, Ján, Mgr. PhD. [jan.zivcak@unipo.sk](mailto:jan.zivcak@unipo.sk)

<https://www.portalvs.sk/regzam/detail/30332>

predmety: Francúzska literatúra a kultúra 1 (Stredovek – 16. stor.), Francúzska literatúra a kultúra 2 (17.-18. stor.), Panoráma francúzskej literatúry, kultúry a dejín 20. stor., Seminár k bakalárskej práci 1 – 2, Preklad 1 – 4, Tlmočenie 1 – 2, Vybrané kapitoly z francúzskej literatúry 1 – 2

Kosnansky, Estelle Chloé, Mgr. [estelle.kosnansky@unipo.sk](mailto:estelle.kosnansky@unipo.sk)

<https://www.portalvs.sk/regzam/detail/33017>

predmety: Praktický jazyk 1 – 5, Lexikálna morfológia, Odborný jazyk 1 – 3

1. Zoznam školiteľov záverečných prác s priradením k témam (s uvedením kontaktov).

Témy záverečných prác zatiaľ neboli zverejnené (akreditovaný študijný program schválený na zasadnutí AK dňa 18. 9. 2019 a aktuálne je v ak. r. 2021/2022 otvorený 1. r. štúdia).

Zoznam školiteľov, ktorí budú zverejňovať témy záverečných prác:

Koželová, Adriána, doc. Mgr. et Mgr., PhD. [adriana.kozelova@unipo.sk](mailto:adriana.kozelova@unipo.sk)

<https://www.portalvs.sk/regzam/detail/6704>

Drengubiak, Ján, doc. Mgr., PhD. [jan.drengubiak@unipo.sk](mailto:jan.drengubiak@unipo.sk)

<https://www.portalvs.sk/regzam/detail/6360>

Švarbová, Eva, doc. PhDr., PhD. [eva.svarbova@unipo.sk](mailto:eva.svarbova@unipo.sk)

<https://www.portalvs.sk/regzam/detail/10376>

Živčák, Ján, Mgr. PhD. [jan.zivcak@unipo.sk](mailto:jan.zivcak@unipo.sk)

<https://www.portalvs.sk/regzam/detail/30332>

1. Odkaz na vedecko/umelecko-pedagogické charakteristiky školiteľov záverečných prác.

VUPCH školiteľov záverečných prác sú dostupné na webovej stránke Inštitútu romanistiky Filozofickej fakulty PU v Prešove [TU.](https://www.unipo.sk/filozoficka-fakulta/iro/akreditacia/akreditovane-studijne-programy/ucitelske-kombinacne/ucitelstvo-francuzskeho-jazyka-a-literatury-bc/)

1. Zástupcovia študentov, ktorí zastupujú záujmy študentov študijného programu (meno a kontakt).

Študentky Inštitútu romanistiky Filozofickej fakulty PU v Prešove:

Veronika Rabadová [veronika.rabadova@smail.unipo.sk](mailto:veronika.rabadova@smail.unipo.sk)

Alexandra Semjanová [alexandra.semjanova@smail.unipo.sk](mailto:alexandra.semjanova@smail.unipo.sk)

1. Študijný poradca študijného programu (s uvedením kontaktu a s informáciou o prístupe k poradenstvu a o rozvrhu konzultácií).

Študijnou poradkyňou študijného programu Učiteľstvo francúzskeho jazyka a literatúry (v kombinácii) I. stupeň je doc. Mgr. et Mgr. Adriána Koželová, PhD., [adriana.kozelova@unipo.sk](mailto:adriana.kozelova@unipo.sk) Inštitút romanistiky, č. m. 59, Filozofická fakulta PU v Prešove, Ul. 17. novembra 1, 08001 Prešov. Konzultačné hodiny sú zverejnené [TU](https://www.unipo.sk/filozoficka-fakulta/iro-ff/kontakty-konzultacie/).

Študijný poradca je v súlade s čl. 19 Študijného poriadku PU v Prešove nápomocný najmä pri zostavovaní študijných plánov, objasňovaní princípov kreditového štúdia, výklade študijného poriadku a ďalších predpisov a pri riešení rôznych praktických problémov spätých so štúdiom. Udržiava so študentmi kontakt a priebežne komunikuje potrebné informácie pred začiatkom semestra a počas neho, upozorňuje na dôležité termíny (výber tém záverečných a diplomových prác a ich odovzdanie, prihlásenie na štátne skúšky). Na začiatku prvého ročníka bakalárskeho štúdia tiež (spolu)organizuje úvodné informačné stretnutie, ktoré sa spravidla realizuje na celofakultnej úrovni ako Úvod do vysokoškolského štúdia. Následne organizuje úvodné stretnutie na Inštitúte romanistiky, kde informuje o podstatných záležitostiach štúdia. Študijný poradca je k dispozícii nielen v čase konzultačných hodín, ale kedykoľvek študent indikuje, že má záujem o stretnutie, konzultáciu, poradenstvo.

1. Iný podporný personál študijného programu – priradený študijný referent, kariérny poradca, administratíva, ubytovací referát a podobne (s kontaktami).

Webové stránky Filozofickej fakulty PU v Prešove a celouniverzitný web Prešovskej univerzity v Prešove poskytuje študentom a záujemcom o štúdium všetky potrebné a detailné informácie o štúdiu a s tým súvisiacich oblastí (napr. administratíva, ubytovanie a stravovanie).

Zoznam študijných referentov a všetky podrobné informácie o celom štúdiu, jeho harmonograme, organizácii s uvedenými kontaktmi na podporný personál študijného programu sú zverejnené [TU](https://www.unipo.sk/filozoficka-fakulta/vzdelavanie/studijne-oddelenie/).

Informácie súvisiace s ubytovaním a stravovaním sú zverejnené [TU](https://www.unipo.sk/sdj).

1. **Priestorové, materiálne a technické zabezpečenie študijného programu a podpora**
2. Zoznam a charakteristika učební študijného programu a ich technického vybavenia s priradením k výstupom vzdelávania a predmetu (laboratóriá, projektové a umelecké štúdiá, ateliéry, dielne, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská).

Pre študijný program Učiteľstvo francúzskeho jazyka a literatúry (v kombinácii) I. stupeň je zabezpečené primerané technické vybavenie. Inštitút romanistiky má k dispozícii 113,36 m2 plochy (pracovne, učebne, počítačovo vybavenú vlastnú seminárnu knižnicu). Študentom sú k dispozícii učebne a seminárna miestnosť, tlmočnícke kabíny a ďalšie priestory, ktoré využívajú. V seminárnej knižnici sú študentom sprístupnené počítače a pripojenie v univerzitnej wi-fi sieti eduroam a miestnosti, v ktorých prebieha výučba, sú vybavené dataprojektorom a interaktívnou tabuľou. K dispozícii sú farebné a čiernobiele tlačiarne a multifunkčné zariadenia.

Na Prešovskej univerzite je priebežne realizovaná modernizácia učební. Nové vybavenie bolo inštalované v celkovo 165 seminárnych, prednáškových a odborných učebniach. Išlo konkrétne o 136 počítačov do prednáškových a seminárnych miestnosti, ďalších 406 počítačov do počítačových a odborných učebni, ďalej 132 dataprojektorov a elektrických plátien, 17 interaktívnych tabúľ a ďalšie drobné vybavenie. V roku 2020 prebehla ďalšia modernizácia 25 najväčších učební na univerzite, bolo inovované IKT vybavenie a videoprezentačná technika. V ostatných rokoch sa v rámci projektov zo ŠF vybudovali a rozšírili moderné metalické a optické počítačové rozvody v 14 objektoch univerzity, vrátane prvotných rozvodov na izbách ubytovaných študentov v ŠDJ PU. Celkovo bolo nainštalovaných 1 694 počítačových zásuviek. Vo všetkých objektoch sú vysokorýchlostné siete, ktoré pracujú typicky rýchlosťou 1 Gbit/s, ale sú pripravené aj na zavedenie rýchlosti 10 Gbit/s v budúcnosti. V rokoch 2017 až 2020 na univerzite prebehla kompletná výmena a rekonštrukcia centrálne riadenej Wi-Fi siete v hodnote 154 000 EUR, bolo nainštalovaných celkovo 298 nových prístupových bodov vo všetkých objektoch. V súčasnosti je na PU k dispozícii viac než 2880 osobných počítačov, 98 serverov, takmer 1000 tlačiarní, 300 dataprojektorov, 20 interaktívnych tabúľ, ktoré majú vyučujúci k dispozícii.

Prešovská univerzita v Prešove zabezpečuje činnosť jednotlivých súčastí univerzity vo vlastných priestoroch alebo v priestoroch prenajatých. Filozofická fakulta je situovaná v najväčšom objekte, vo Vysokoškolskom areáli na Ul. 17. novembra 1 v Prešove. Celý komplex budov sa skladá z piatich navzájom prepojených častí, v ktorých sídli zázemie fakúlt a prebieha výučba (prednáškové sály, posluchárne, seminárne miestnosti a odborné pracoviská). Objekt spĺňa všetky podmienky potrebné na zabezpečenie kvalitnej výučby jednotlivých študijných programov. Celková úžitková plocha objektu je 25 060 m2. Ide o objekt postavený v 80. rokoch 20. storočia, ktorého priestory sa priebežne opravujú pre potreby študijných odborov a fakúlt. V objekte sa nachádzajú laboratóriá a centrá excelentnosti vedy a výskumu.

1. Charakteristika informačného zabezpečenia študijného programu (prístup k študijnej literatúre podľa informačných listov predmetov), prístup k informačným databázam a ďalším informačným zdrojom, informačným technológiám a podobne).

Na Inštitúte romanistiky je pedagógom a študentom k dispozícii Seminárna knižnica, ktorá obsahuje cca 3500 zväzkov (dvojjazyčné a výkladové slovníky, encyklopédie, učebnice literatúry a jazykovedných disciplín, odborná literatúra, literárne diela francúzskych, belgických, švajčiarskych a kanadských frankofónnych autorov v origináli).

Zdroje získavania kníh: dary Veľvyslanectva Francúzskej republiky v Bratislave, Veľvyslanectva Švajčiarskej konfederácie, veľvyslanectva Kanady, Pro Helvetia, Vzdelávacej nadácie Jána Husa, zahraničných učiteľov a kooperujúcich pracovísk, duplikáty seminárnej knižnice Katedry romanistiky FF UK Praha, nákupy z prostriedkov FF PU a z projektov riešiteľov z Inštitútu romanistiky FF PU. Posledný prírastok získala Seminárna knižnica v spolupráci s Inštitútom germanistiky FF PU, ktorý IRO daroval knižné jednotky písané vo francúzštine z knižnice Böschensteinovcov.

Základná študijná literatúra pre jednotlivé jednotky študijného programu je k dispozícii v dostatočnom množstve. V seminárnej knižnici sa nachádzajú aj základné tituly literárnych diel od stredoveku po súčasnosť vo francúzskom jazyku. Využívajú sa aj texty z prístupných on-line databáz; v seminárnej knižnici sú študentom sprístupnené počítače a pripojenie v univerzitnej wi-fi sieti eduroam a miestnosti, v ktorých prebieha výučba, sú vybavené dataprojektorom a interaktívnou tabuľou.

Knižné publikácie, ktoré sú potrebné pre štúdium programu Učiteľstvo francúzskeho jazyka a literatúry (v kombinácii) I. stupeň, sú dostupné aj v univerzitnej knižnici, ktorej služby môžu využívať všetci študenti PU. Univerzitná knižnica PU je vedecko-informačným, bibliografickým, koordinačným a poradenským pracoviskom univerzity, ktoré poskytuje knižnično-informačné služby predovšetkým študentom a zamestnancom univerzity a poskytuje tieto základné a špeciálne knižnično-informačné služby: výpožičné služby, bibliograficko-informačné služby, konzultantské služby, reprografické služby a ostatné služby (spracovanie evidencie publikačnej činnosti zamestnancov univerzity; bibliografická registrácia záverečných a kvalifikačných prác; prevádzkovanie Digitálnej knižnice UK PU. Knižničný fond obsahuje spolu takmer 225 000 knižničných jednotiek. Celková plocha knižnice je vyše 2 600 m2, z toho pre používateľov 1 150 m2. V 6 študovniach (z toho 2 sú databázové) je k dispozícii 303 študijných miest.

Digitálna knižnica PU obsahuje vyše 800 publikácií. Od roku 1997 buduje knižnica databázu publikačnej činnosti PU, v ktorej registruje vyše 66 000 dokumentov. Knižnica poskytuje ročne takmer 280 000 výpožičiek, z toho väčšia časť je elektronických. Celková plocha knižnice je vyše 2 600 m2, z toho pre používateľov 1 150 m2. V 6 študovniach (z toho 2 sú databázové) je k dispozícii 303 študijných miest. Každoročne navštívi knižnicu vyše 70 000 čitateľov a webové stránky knižnice vyše 500 000 čitateľov. Knižnica disponuje vlastnou počítačovou sieťou (PULIBnet) so 4 servermi, 84 počítačmi, z toho pre používateľov je vyhradených 45 počítačov. Každoročne vydáva bibliografiu publikačnej činnosti PU. Knižnica poskytuje prístup do 9 platených plnotextových databázových centier (EBSCO, Gale, ProQuest, Science Direct, Scopus, Springer, Taylor and Francis, Web of Knowledge, Wiley).

Informačný systém pre riadenie štúdia MAIS (Modulárny akademický informačný systém) poskytuje podporu celého životného cyklu štúdia. MAIS je sprístupnený každému študentovi a má k nemu stály prístup, vďaka čomu si môže kontrolovať priebeh štúdia.

1. Charakteristika a rozsah dištančného vzdelávania uplatňovaná v študijnom programe s priradením k predmetom. Prístupy, manuály e-learningových portálov. Postupy pri prechode z prezenčného na dištančné vzdelávanie.

Na dištančné vzdelávanie je využívaný Office 365, z neho najmä MS Teams a MS Forms. Konto v Office 365 majú všetci zamestnanci a študenti PU. V prípade dištančného alebo kombinovaného vzdelávania sú študentom prístupné všetky materiály v MS Teams. V tomto prostredí prebieha aj online vyučovanie. Aplikácia MS Teams je prístupná pre počítače aj pre mobilné telefóny, vďaka čomu si študenti môžu vybrať komfortnejší digitálny priestor. Rovnako je prístupná e-learningová platforma Moodle. Komunikácia so študentmi a konzultácie prebiehajú online formou. Rozsah dištančného vzdelávania nariaďujú dokumenty Opatrenie rektora a Opatrenie dekana – tieto dokumenty pravidelne aktualizujú rektor univerzity a dekani fakúlt, a to v závislosti od epidemiologickej situácie.

1. Partneri vysokej školy pri zabezpečovaní vzdelávacích činností študijného programu a charakteristika ich participácie.

Inštitút romanistiky FF PU v Prešove rozvíja vlastnú spoluprácu na úrovni základného a stredného školstva. Naše pracovisko spolupracuje s vedeckovýskumnými inštitúciami doma aj v zahraničí. Spolupráca sa týka školských a mimoškolských aktivít na podporu výučby francúzskeho jazyka. Školské aktivity sa týkajú najmä napĺňania pedagogickej praxe vo viacerých školách Prešovského samosprávneho kraja, Košického samosprávneho kraja a ďalších regiónov Slovenska:

Mgr. Adriana Šalamon Polláková (Gymnázium P. J. Šafárika, Rožňava)

Mgr. Jordán Dorič (Gymnázium P. Horova, Michalovce)

Mgr. Ivana Petrašovičová, (Gymnázium Šrobárova, Košice)

Mgr. Miriam Nohajová Frištiková (Gymnázium M.R.Štefánika, Košice)

Mgr. Mária Birnsteinová a Mgr. Elena Kolárová (Gymnázium J.A. Komenského, Košice)

Mgr. Miroslav Mališ (Gymnázium Ľ. Štúra, Trenčín)

Mgr. Marta Bystrianska (Gymnázium J. A. Raymana, Prešov)

Mgr. Martina Bryndzová (ZŠ Šmeralova, Prešov)

PhDr. Albína Gezová (Jazyková škola, Prešov)

Javier Gesti Bafalluy, MBA (Gymnázium sv. Moniky, Prešov)

Dr. Anna Dudová

Okrem aktivít orientovaných na študenta participuje Inštitút romanistiky FF PU aj na zabezpečovaní odbornej spolupráce formou členstiev v komisiách rozličných podujatí. Naši pedagógovia sa pravidelne zapájajú ako členovia porôt alebo ich predsedovia do jazykových súťaží v jazykových a umeleckých disciplínach vo francúzskom jazyku. Takými sú: Jazykový kvet (Dr. Anna Dudová, MŠVVaŠ: 2017/13972:2-10B0 | IALFAC140901-LP-169, regionálne a celoslovenské finále), Ťukni (MŠVVaŠ: 2017/13972:2-10B0 | IALFAC140901-LP-169 regionálne a celoslovenské finále) a Olympiáda v španielskom jazyku (RNDr. Henrieta Svocáková, Iuventa Slovenský inštitút mládeže, regionálne kolo). Do súťaží Jazykový kvet sú zapojení aj študenti Inštitútu romanistiky FF PU v Prešove ako členky a členovia organizačného výboru. Doc. Mgr. J. Drengubiak, PhD. pôsobí vo funkcii predsedu komisie pre atestačné skúšky učiteľov francúzskeho jazyka (Metodicko-pedagogické centrum Prešov).

Spolupráca sa dlhodobo rozvíja a udržiava aj s vedecko-výskumnými pracoviskami slovenských a zahraničných univerzít. Zo slovenských univerzít sú to jazykové katedry zamerané na štúdium cudzích jazykov, predovšetkým francúzštiny: FF UMB, FAI EU a ďalšie; zo zahraničných univerzít sú to PdF MUNI, FF JCU, Ostravská univerzita, Univerzita v Pécsi, Université Paris 13, Université Blaise Pascal Clermont Ferrand, Université Paris-est Marne-la-Vallée, Université Bretagne Sud – Lorient, Université d´Artois – Arras, Ankara University Turecko.

Významným je partnerstvo Inštitútu romanistiky FF PU s Francúzskou alianciou v Košiciach, s ktorou má Filozofická fakulta PU v Prešove podpísanú zmluvu o spolupráci. Do tejto spolupráce sú prednostne zapojení francúzski lektori a tí zabezpečujú kooperáciu na úrovni jazyka a kultúry pre študentov všetkých typov škôl, ale aj pre širokú frankofónnu a frankofilskú verejnosť. Do spolupráce na jazykovom vzdelávaní, ktoré poskytuje Francúzska aliancia v Košiciach a v priestoroch FF PU v Prešove sú zapájaní aj študenti Inštitútu romanistiky. Vyučujúci Inštitútu romanistiky sú členmi FrancAvis (Asociácia vysokoškolských učiteľov francúzštiny), vďaka ktorej získava pracovisko podporu pri organizovaní pedagogických a vedeckých aktivít.

1. Charakteristika na možností sociálneho, športového, kultúrneho, duchovného a spoločenského vyžitia.

Študenti univerzity majú možnosť voľnočasového športového vyžitia v športových objektoch PU, ako sú plaváreň, posilňovňa, viacúčelový športový areál či multifunkčné ihrisko. V oboch semestroch kalendárneho roka 2019 FŠ organizovala pre študentov univerzity Vysokoškolskú mix-volejbalovú ligu a Futbalovú miniligu PU, o ktoré je neustále záujem. Dlhoročnú tradíciu majú aj Univerzitné dni športu, organizované FŠ, do ktorých bolo v roku 2019 aktívne zapojených takmer 600 študentov. Študenti univerzity môžu svoje športové záujmy rozvíjať aj v niekoľkých športových oddieloch a kluboch TJ Slávia PU Prešov. Jej členskú základňu tvorí každoročne okolo 300 športovcov. FŠ každoročne organizuje aj viacero periodických i neperiodických športových a športovo-vzdelávacích aktivít nielen pre študentov, ale aj pre širokú verejnosť rôzneho veku (Jarný beh; Detská športová olympiáda materských škôl; Olympijský päťboj seniorov; Beh olympijského dňa; Šporťáčik; pohybový program ProSenior a iné). Pri realizácií týchto aktivít FŠ organizačne spolupracuje so študentmi, Olympijským klubom Prešov a mestom Prešov.

Na PU v Prešove pôsobí 11 umeleckých súborov, ktoré sú členmi Rady pre umeleckú činnosť univerzity. Pôsobia pri jednotlivých fakultách univerzity a ich odbornými garantmi sú umeleckí vedúci. Členmi súborov sú prevažne študenti univerzity. Umelecké súbory univerzity sú príkladom využitia voľného času vysokoškolákov, reprezentujú univerzitu na domácich a zahraničných umeleckých podujatiach, ako sú napr. akademické súťaže, prehliadky, festivaly, televízne a rozhlasové vystúpenia, nahrávky; významnou mierou ovplyvňujú kultúrno-spoločenský život na univerzite vystúpeniami samostatnými aj na celouniverzitných a fakultných slávnostných podujatiach, reprezentujú a vytvárajú imidž univerzity v rámci mesta Prešov, Prešovského kraja, v celoštátnom aj medzinárodnom meradle.

Počas štúdia možno pracovať v študentských médiách pôsobiacich na PU v Prešove: Rádio PaF, internetová Televízia Mediálka a online časopis Unipo Press.

Univerzitné pastoračné centrum Dr. Štefana Héseka v Prešove (ďalej UPC; <http://upc.unipo.sk/>) je súčasťou celoslovenskej siete univerzitných pastoračných centier. Jeho hlavnou úlohou je starostlivosť o duchovné potreby vysokoškolských študentov a pedagógov. UPC pre svoje aktivity na PU využíva kaplnku v ŠD na Ul. 17. novembra, TV miestnosť v ŠD Exnárova 36 a priestory auly č. 100 na FHPV. Na pôde PU vyvíja aktivity v duchovnej oblasti aj Gréckokatolícke mládežnícke pastoračné centrum (GMPC; www.gmpc.grkatpo.sk), ktorého zriaďovateľom je Arcibiskupský úrad v Prešove. GMPC veľmi intenzívne spolupracuje s GTF PU a ponúka rôzne voľnočasové aktivity. Úlohou centra je ponúknuť zväčša mladým ľuďom pôsobiacim a študujúcim v meste Prešov priestor na spoločné stretávanie sa, nadväzovanie dialógu, plnšie prežívanie svojej viery, ako aj vzájomnosti medzi sebou a svetom. Uskutočňuje sa to na báze priateľstva, rozhovorov, besied, pozvaných prednášok, duchovných i voľnočasových aktivít.

Spoločenské a kultúrne aktivity Inštitútu romanistiky FF PU súvisiace zo šírením frankofónnej kultúry sa odohrávajú v priestoroch Seminárnej knižnice. Ide o podujatia, akým je Mesiac frankofónie, na ktorých majú študenti možnosť bližšie spoznať napr. francúzsku kinematografiu a jej filmové diela.

1. Možnosti a podmienky účasti študentov študijného programu na mobilitách a stážach (s uvedením kontaktov), pokyny na prihlasovanie, pravidlá uznávania tohto vzdelávania.

Postupy a procesy podania prihlášky na mobilitu, výberu, účasti na mobilite a uznanie výsledkov získaných v zahraničí opisujú jednotlivé opatrenia rektora, ktoré sú dostupné na webovom sídle univerzity. Pravidelne sa realizujú informačné kampane o možnostiach realizácie mobilít a stáží – na univerzitnej aj fakultnej úrovni. Informácie o možnostiach mobilít sú zverejňované na webovom sídle univerzity aj fakulty.

Podľa Študijného poriadku PU v Prešove (čl. 15) má študent fakulty právo absolvovať časť štúdia na inej vysokej škole v Slovenskej republike alebo v zahraničí. Súhlas na štúdium a na čas jeho trvania udeľuje podľa typu mobility dekan/rektor, príp. prorektor pre vonkajšie vzťahy a marketing a je záležitosťou trojstrannej zmluvy medzi študentom, vysielajúcou fakultou a prijímajúcou fakultou. Fakulta po návrate študentovi uzná časť štúdia v súlade so zmluvou, s európskym štandardom a Európskym systémom transferu kreditov (ECTS). Ak študent absolvoval časť štúdia na vysokej škole, ktorá nemá implementovaný kompatibilný kreditový systém, uznanie kreditov posúdi garant študijného programu a kredity prizná fakultný ECTS koordinátor. Študent je povinný podpísať s gestorským pracoviskom a príslušným prodekanom Dohodu o prenose kreditov pred odchodom na mobilitu na vysielajúcej fakulte.

Prenos kreditov je získavanie kreditov absolvovaním časti štúdia na základe zmluvy o štúdiu na inej vysokej škole v Slovenskej republike alebo v zahraničí. Prenos kreditov je zabezpečený prihláškou na štúdium, zmluvou o štúdiu a výpisom výsledkov štúdia. Ak študent absolvuje časť štúdia v zahraničí, má pre absolvovanie predmetu nárok na náhradné plnenie študijných povinností (ktoré si pred vycestovaním písomne dohodne s vyučujúcim, resp. skúšajúcim predmetu), ak hosťujúca univerzita neponúka vhodný alternatívny predmet k predmetu študijného programu na FF PU. Bližšie náležitosti štúdia v zahraničí upravujú interné predpisy FF PU zverejnené na webovom sídle fakulty.

Opis postupu realizácie Erasmus+ mobilít upravuje Opatrenie rektora 8/2014 s názvom Postup realizácie odchádzajúcich študentských mobilít v rámci programu Erasmus+. Realizácia Erasmus+ mobilít pozostáva zo štyroch podprocesov, resp. krokov: (1) podanie prihlášky na mobilitu v rámci programu Erasmus+, (2) výberové konanie, (3) realizácia mobility, (4) uznanie výsledkov získaných v zahraničí, v rámci ktorých sú presne špecifikované úkony, ktoré je potrebné vykonať.

Opatrenie rektora ku prenosu kreditov a uznávaniu výsledkov za absolvovanie časti štúdia a odborných stáží na hosťujúcich inštitúciách v rámci študentských mobilitných programov (2009) vymedzuje úlohy inštitucionálneho a fakultného koordinátora ECTS, medzi ktoré patrí aj poskytovanie poradenstva a metodické usmerňovanie študentov a vysokoškolských učiteľov v oblasti ECTS, zabezpečovanie a koordinovanie prípravy Katalógu predmetov pre domácich a aj zahraničných študentov.

Erasmus koordinátor Inštitútu romanistiky je Mgr. Ján Živčák, PhD. [jan.živcak@unipo.sk](mailto:jan.živcak@unipo.sk), ktorý je študentov informuje o zverejnených výzvach na prihlasovanie a termínoch podávania prihlášok. Študentom pred vycestovaním na študijný pobyt pomáha s orientáciou v študijnom programe príslušnej univerzity a s výberom predmetov, informuje ich o pravidlách uznávania a počas pobytu so študentmi komunikuje. Výzvy na podávanie prihlášok zverejňuje Inštitút romanistiky aj na vlastných webových stránkach a stránkach Facebooku Inštitútu romanistiky.

Inštitút romanistiky FF PU realizuje výmenné učiteľské a študentské mobilitné stáže s trinástimi univerzitami:

Česká republika: Jihočeská univerzita České Budějovice, Univerzita Karlova v Prahe, Ostravská univerzita Ostrava, Masarykova univerzita Brno

Francúzsko: Université Paris 13, Université Blaise Pascal Clermont Ferrand, Université Paris-est Marne-la-Vallée, Université Bretagne Sud – Lorient, Université d´Artois - Arras

Maďarsko: Pázmany Péter Catholic University, University of Pécs

Španielsko: Universidad de Vigo

Turecko: Ankara University

1. **Požadované schopnosti a predpoklady uchádzača o štúdium študijného programu**
2. Požadované schopnosti a predpoklady potrebné na prijatie na štúdium.

Postup pri prijímacom konaní na vysokoškolské štúdium na všetkých troch stupňoch štúdia stanovuje Opatrenie rektora č. 5/2021 Prijímacie konanie. Pokiaľ ide o študentov so špecifickými potrebami, všetky procesy od prijímacieho konania, cez vzdelávanie až po ukončenie štúdia so vykonávané v súlade s Metodickým sprievodcom pre študentov so špecifickými potrebami.

Všetky informácie o prijímacom konaní sú zverejnené na webovom sídle fakulty v sekcii Uchádzači – Možnosti štúdia.

Predpokladom prijatia na študijný program Učiteľstvo francúzskeho jazyka a literatúry (v kombinácii) I. stupeň, v študijnom odbore Učiteľstvo a pedagogické vedy, je vyhodnotenie komplexných výsledkov štúdia na strednej škole a mimoškolských aktivít.

Podmienkou prijatia na bakalárske štúdium je získanie úplného stredného vzdelania alebo úplného odborného vzdelania. Cieľom prijímacieho konania je zabezpečiť, aby sa na štúdium dostali uchádzači s potrebnými schopnosťami, vedomosťami a predpokladmi pre vysokoškolské štúdium. Predpokladom úspešného štúdia študijného programu francúzsky jazyk a kultúra je ovládanie francúzskeho jazyka na úrovni najmenej B1, ktoré študent preukáže výsledkami štúdia na strednej škole, výsledkami na štátnej jazykovej škole (štátne jazykové skúšky musia byť realizované oprávnenou inštitúciou), alebo inými medzinárodne uznávanými štandardizovanými certifikátmi (napr. DELF/DALF).

Na štúdium sú preferenčne vyberaní študenti na základe týchto kritérií:

a) študijný priemer dosiahnutý počas štúdia v strednej škole a priemer z maturitnej skúšky;

b) študijný priemer dosiahnutý počas štúdia v strednej škole z predmetu slovenský jazyk a literatúra;

c) školské alebo mimoškolské aktivity študenta súvisiace s jazykovou alebo literárnou zložkou študijného odboru (účasť na olympiáde z francúzskeho jazyka, umiestnenie v prednese poézie a prózy, vlastná tvorba, a pod.).

1. Postupy prijímania na štúdium.

Filozofická fakulta sa pri prijímacom konaní riadi vnútorným predpisom „Zásady prijímacieho konania Filozofickej fakulty Prešovskej univerzity v Prešove“, ktorý bol vydaný Akademickým senátom Filozofickej fakulty v Prešove dňa 16. 9. 2009

Pri posudzovaní predpokladov na štúdium učiteľských študijných programov sa kladie dôraz na študijné výsledky z predmetov tvoriacich zvolený študijný program. V prípade študijného programu Učiteľstvo francúzskeho jazyka a literatúry (v kombinácii) I. stupeň kladie dôraz na predmet francúzsky jazyk. Prijímacia skúška s osobnou účasťou sa pri tomto študijnom programe nerealizuje.

1. Výsledky prijímacieho konania za posledné obdobie.

Na všetky učiteľské študijné programy, ktoré ponúka Filozofická fakulta PU, je predpokladaný počet prijatých uchádzačov 120. Študijný program Učiteľstvo francúzskeho jazyka a literatúry (v kombinácii) I. stupeň je akreditovaný študijný program schválený na zasadnutí AK dňa 18. 9. 2019 a v akademickom roku 2021/2022 je otvorený prvý ročník štúdia, v ktorom sú zapísaní štyria študenti. Ďalšie relevantné informácie k výsledkom prijímacieho konania zatiaľ nie je možné uviesť.

1. **Spätná väzba na kvalitu poskytovaného vzdelávania**
2. Postupy monitorovania a hodnotenia názorov študentov na kvalitu študijného programu.

S cieľom monitorovať a hodnotiť názory študentov na kvalitu študijného programu využíva Inštitút romanistiky FF PU možnosti zberu dát na univerzitnej / fakultnej úrovni a na úrovni inštitútu – vlastnej spätnej väzby. V systéme MAIS je sprístupnený formulár spätnej väzby, ktorá umožňuje študentom hodnotiť: a. študijný program ako celok, b. jednotlivé predmety študijného programu, pričom študent predmety hodnotí osobitne (má možnosť ohodnotiť všetky predmety alebo výberovo len niektoré z nich). Vlastný monitorovací formulár má vytvorený Inštitút romanistiky v aplikácii Forms a zisťuje ďalšie skutočnosti, ktoré by mohli napomáhať k zlepšovaniu kvality študijného programu. Všetky uvedené možnosti realizácie spätnej väzby sú anonymné. Spätnú väzbu IRO FF PU realizuje na konci semestra. Jednotliví vyučujúci monitorujú názory študentov aj počas semestra a vytvárajú priestor na konštruktívnu diskusiu. Relevantné podnety sú následne prediskutované na pravidelných poradách IRO a vyučujúci vo vzťahu k ním prijímajú stanovisko

1. Výsledky spätnej väzby študentov a súvisiace opatrenia na zvyšovania kvality študijného programu.

Inštitút romanistiky FF PU realizuje vlastný prieskum formou anonymnej ankety. Sumár otázok selektuje pedagogický kolektív. Otázky sú koncipované tak, aby bolo možné zistiť názory študentov na transparentnosť sylabov predmetu, obsahovej náplne predmetu, aktivít počas seminárov a príslušných pracovných nástrojov, mechanizmov hodnotenia študentov, komunikácie/interakcie na hodinách a všeobecnej spokojnosti s predmetom.

Do ankety sa zapojili študenti 1. stupňa štúdia a ich odpovede boli analyzované na spoločnom stretnutí IRO FF PU. V odpovediach sa nevyskytli žiadne zásadné relevantné pripomienky, ktoré by sa mali implementovať do výučby. Všeobecne prevláda vysoká spokojnosť s kvalitou štúdia.

Spracovanú analýzu výsledkov ankiet spätnej väzby postupuje riaditeľ Inštitútu romanistiky prodekanovi pre vzdelávanie FF PU a spätná väzba je vyhodnocovaná komplexne na ďalších úrovniach univerzitného vzdelávania.

1. Výsledky spätnej väzby absolventov a súvisiace opatrenia na zvyšovania kvality študijného programu.

V súčasnosti zatiaľ nie sú k dispozícii výsledky spätnej väzby absolventov študijného programu Učiteľstvo francúzskeho jazyka a literatúry (v kombinácii) I. stupeň, ktorý je akreditovaný a schválený na zasadnutí AK dňa 18. 9. 2019; v ak. r. 2021/2022 sú na program zapísaní len študenti v 1. r. štúdia.

Učiteľský program francúzskeho jazyka a literatúry má však na FF PU dlhodobú tradíciu. Jeho absolventi sa uplatnili a pôsobia na všetkých stupňoch škôl, v školských a kultúrnych ustanovizniach, metodických centrách a pod. Mnohí úspešní absolventi spolupracujú s Inštitútom romanistiky aj v súčasnosti (zástupcovia zainteresovaných strán). Istou formou spätnej väzby a ocenenia kvality študijného programu je aj skutočnosť, že absolventi učiteľských študijných programov v kombinácii francúzsky jazyk – učitelia francúzskeho jazyka – povzbudzujú vlastných študentov, aby sa rozhodli pre štúdium francúzskeho jazyka na FF PU v Prešove. Inštitút romanistiky FF PU pravidelne eviduje takýchto študentov, ktorí boli motivovaní k štúdiu francúzštiny na FF PU aj na základe prejavenej spokojnosti s kvalitou poskytovaného vzdelávania pracoviskom.

1. **Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu** (napr. sprievodca štúdiom, ubytovacie poriadky, smernica o poplatkoch, usmernenia pre študentské pôžičky a podobne).

Všetky potrebné tlačivá a dokumenty sú sústredené na webovej stránke Filozofickej fakulty PU v Prešove v sekcii „Študenti“. Študenti tu nájdu informácie o personálnom zabezpečení, praxi, o štátnych skúškach a záverečných prácach. Rovnako tu nájdu všetky užitočné telefonické a mailové kontakty.

[sprievodca štúdiom](https://www.unipo.sk/filozoficka-fakulta/tlaciva-dokumenty/)

[ubytovacie poriadky](https://www.unipo.sk/sdj)

[smernica o poplatkoch](https://www.unipo.sk/public/media/14733/smernica%20o%20skolnom%202017%20final.pdf)

[usmernenia pre študentské pôžičky](https://www.unipo.sk/vseobecne-informacie/studenti/stipendia/)

1. Ak zmena nie je úpravou študijného programu podľa § 30 zákona č. 269/2018 Z. z. [↑](#footnote-ref-1)
2. Uvádza sa len vtedy, ak bola udelená akreditácia študijného programu podľa § 30 zákona č. 269/2018 Z. z. [↑](#footnote-ref-2)
3. Podľa Medzinárodnej štandardnej klasifikácie vzdelávania. Odbory vzdelávania a praxe 2013. [↑](#footnote-ref-3)
4. Podľa § 60 zákona č. 131/2002 Z. z. o vysokých školách. [↑](#footnote-ref-4)
5. Rozumejú sa jazyky, v ktorých sú dosahované všetky výstupy vzdelávania, uskutočňované všetky súvisiace predmety študijného programu aj štátna skúška. Vysoká škola samostatne uvedie informácie o možnosti štúdia parciálnych častí/predmetov v iných jazykoch v časti 4 opisu. [↑](#footnote-ref-5)
6. Ciele vzdelávania sú v študijnom programe dosahované prostredníctvom merateľných vzdelávacích výstupov v jednotlivých častiach (moduloch, predmetoch) študijného programu. Zodpovedajú príslušnej úrovni Kvalifikačného rámca v Európskom priestore vysokoškolského vzdelávania. [↑](#footnote-ref-6)
7. Ak ide o regulované povolania v súlade s požiadavkami pre získanie odbornej spôsobilosti podľa osobitného predpisu. [↑](#footnote-ref-7)
8. Vybrané charakteristiky obsahu študijného programu môžu byť uvedené priamo v Informačných listoch predmetov alebo doplnené informáciami Informačných listov predmetov. [↑](#footnote-ref-8)
9. V súlade s vyhláškou č. 614/2002 Z. z. o kreditovom systéme štúdia a zákonom č. 131/2002 Z. z. o vysokých školách a o zmene a doplnení niektorých zákonov. [↑](#footnote-ref-9)
10. Učitelia zabezpečujúci predmet počas posudzovania umožnia prístup pracovnej skupiny k študijným materiálom predmetu a obsahu jednotlivých vzdelávacích činností. [↑](#footnote-ref-10)
11. Odporúčame uvádzať záťaž súvisiacu s kontaktnou aj nekontaktnou výučbou v súlade s ECTS Users' Guide 2015. [↑](#footnote-ref-11)
12. Napr. pri zabezpečovaní odbornej praxe, alebo inej vzdelávacej činnosti uskutočňovanej mimo univerzity. [↑](#footnote-ref-12)